માર્ગદર્શન : અંદાજિત આવક યોજનાના સંદર્ભમાં ‘આવકવેરા સ્ક્રૂટિનીના ટેન્શનમાંથી મુક્તિ’ સંબંધી જ્યારે વાત કરવામાં આવે છે, તેનો સંદર્ભ એ છે કે, કરદાતાએ તેના ધંધાકીય વકરાના ૮% કે ૬% અથવા વધુ નફો દર્શાવ્યો હોય, તો તે સંબંધી કોઈ વધુ આવકની આકારણી કરીને આવકવેરા અધિકારી કરદાતાની ધંધાકીય આવકમાં છેડછાડ કરી શકે નહીં, પરંતુ તેનો અર્થ એ નથી કે કરદાતાનો કેસ સ્ક્રૂટિની માટે પસંદ ન થઈ શકે અથવા સ્ક્રૂટિની માટે પસંદ થાય તો તેણે ધંધા માટે ઉછીના લીધેલ નાણાં અથવા પોતાની કમાણીમાંથી તેણે કરેલ રોકાણો સંબંધી કોઈ પૂછપરછ થઈ શકે નહીં.